Tellbreen

Tellbreen er en 3 km lang og 2,5 km² stor isbre på Spitsbergen, Svalbard, mellom Adventdalen og Isfjorden i det nordlige Nordenskiöld Land. Isbreen ligger ved Birkafjellet (976 m) og Operafjellet i fjellmassivet nordøst for Longyearbyen. I nord ligger Fangenbreen, i vest er det direkte overgang via en høyde til Blekumbreen. Tellbreen fører foran seg drøyt 200 meter med morenemasser ned mot Helvetiadalen som munner rett ut i Adventdalen nord for Janssonhaugen.

Tellbreen har sitt navn etter den sveitsiske sagnfiguren Wilhelm Tell.. Besøkt 11. mars 2013

 Referanser 

Kategori:Breer på Spitsbergen
Kategori:Nordenskiöld Land